L’Ajuntament de Burjassot edita una Guia de prevenció amb motiu del Dia Mundial contra l’assetjament escolar
2025-07-24

Dimarts 2 de maig és el Dia Internacional contra l’Assetjament Escolar, i l’Ajuntament de Burjassot, a través de la regidoria d’Educació que dirigeix Manuela Carrero i del SECUP (Servei de Promoció de Cultura de la Pau i Prevenció de Violència Escolar) ha confeccionat i publicat una Guia de Prevenció de l’Assetjament Escolar enfocada a pares i mares. El document, que es pot consultar en la web municipal, compta amb la supervisió i col·laboració del Gabinet Psicopedagògic Municipal.

GUIA DE PREVENCIÓ CONTRA L’ASSETJAMENT ESCOLAR

La guia, dividida diferents apartats, ofereix informació útil dirigida principalment als pares i mares dels xiquets i xiquetes en edat escolar, víctimes potencials de casos d’assetjament o ciberassetjament. Claus per a anticipar-se a possibles situacions d’assetjament; saber entendre la realitat dels fills i filles, immersa en el món digital i molt diferent de la realitat en la qual van créixer els seus pares; aprendre a distingir els diferents elements que intervenen en l’assetjament o el ciberassetjament (víctima, assetjador/a, espectadors/as i adults) i saber detectar els principals senyals d’alarma són els principals punts d’aquesta guia amb la qual l’Ajuntament de Burjassot té la voluntat d’oferir als pares i mares una eina útil per a saber aquest problema social.